મળતી વિગત મુજબ નીર્મળા રોડ પર આવેલ પારસ હોલ પાસે તીરૂપતીનગર-ર માં સવન રેસીડેન્સી બ્લોક નં. બી-૧૦૪ માં રહેતા અને બેંક લોન અપાવવાનું કામ કરતા સુધીરભાઇ દુર્લભભાઇ કોઠારી (ઉ.પ૩) (વાણીયા), એ સવારે પોતાના ઘરે રૂમમાં ઝેરી દવા પી લીધી હતી. સવારે તેનો પુત્ર સિધ્ધાર્થને ખબર પડતા તેણે તેના સસરા મીતેષભાઇ મહેતાને જાણ કરી હતી. મીતેષભાઇએ તાકીદે જાણ કરતા ૧૦૮ ના ઇએમટી ભાર્ગવભાઇ પટેલ અને પાઇલોટ અરવિંદસિંહ ચૌહાણે સ્થળ પર પહોંચી જોઇ તપાસી સુધીરભાઇનું મોત નિપજયુ હોવાનું જણાતા તેણે જાણ કરતા ગાંધીગ્રામ પોલીસ મથકના પીએસઆઇ રાજદીપસિંહ જાડેજા અને દિવ્યરાજસિંહ સહિતે સ્થળ પર પહોંચી તપાસ આદરી છે.